ଭୁବନେଶ୍ୱର, ମେ ୩(ଲୋକାଲ ୱାୟାର): ଝିଅ ମୃତ୍ୟୁକୁ ମାତ୍ର ଦୁଇଦିନ ହୋଇଛି । ହେଲେ ଏସବୁକୁ ପଛରେ ପକାଇ ସେ ଯୋଗଦେଇଛନ୍ତି କରୋନା ଯୁଦ୍ଧରେ ।
ସାଧାରଣ ମା'ର ସଂଜ୍ଞାଠାରୁ ନିଜକୁ ଢେର ଉଦ୍ଧରେ ରଖି ପାରିଛନ୍ତି ପିପିଲି ଅଞ୍ଚଳର ହୋମଗାର୍ଡ ଗୌରୀ ବେହେରା । ତାଙ୍କର ଏହି ସେବା ମନୋବୃତ୍ତି ଯୋଗୁଁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ବି ତାଙ୍କୁ ଟ୍ୱିଟ୍ କରି ପ୍ରଶଂସା କରିଛନ୍ତି ।
ପୁରୀ ଜିଲ୍ଲା ପିପିଲି ଥାନାର ଗୌରୀ ବେହେରା । ହୋମଗାର୍ଡ ଭାବେ ପିପିଲି ଅଞ୍ଚଳରେ କାମ କରୁଛନ୍ତି । ଏପ୍ରିଲ ୨୪ ତାରିଖ ସେ ଲକ୍ ଡାଉନ୍ ଡୁ୍ୟଟିରେ ଥିବା ବେଳେ ନିଜ କୁନି ଝିଅର ମୃତ୍ୟୁ ଖବର ପାଇ ଘରକୁ ଦୌଡ଼ି ଯାଇଥିଲେ ।
ଆଜିକୁ ବର୍ଷେ ହେଲା ଲିଭର କ୍ୟାନ୍ସର ସହ ଯୁଝୁଥିବା ଝିଅର ମୃତ୍ୟୁରେ ଅନ୍ୟ ମା' ମାନଙ୍କ ଭଳି ସେ ବି ମର୍ମାହତ ହୋଇଥିଲେ ।
ହେଲେ ତା'ଠୁ ଟିକେ ଉଦ୍ଧ୍ୱର୍ରେ ଥିବା ଗୌରୀ ଏଥିରୁ ବାହାରିବା ପାଇଁ ବର୍ଷ ବର୍ଷ କି ମାସ ମାସ ସମୟ ନେଇ ନଥିଲେ । ବରଂ ଝିଅ ମୃତ୍ୟୁର ଦୁଇଦିନ ପରେ ସେ ପୁଣିଥରେ କରୋନା ସେବାରେ ଯୋଗ ଦେଇଥିଲେ ।
ଗୌରୀଙ୍କ ଏହି ତ୍ୟାଗ ନା କେବଳ ଜନସାଧାରଣଙ୍କ ଆଖିରେ ସ୍ୱତନ୍ତ୍ର କରି ପାରିଛି ବରଂ ମୁଖ୍ୟମନ୍ତ୍ରୀଙ୍କ କରୋନା ଯୋଦ୍ଧା ତାଲିକାରେ ତାଙ୍କୁ ସ୍ଥାନ ଦେଇଛି ।
ଏଥିପାଇଁ ମୁଖ୍ୟମନ୍ତ୍ରୀ ଗୌରୀଙ୍କୁ ଶନିବାର ପ୍ରଶଂସା କରିବା ସହ ତାଙ୍କର ୧୩ ବର୍ଷୀୟା ଝିଅ ମୃତ୍ୟୁ ପାଇଁ ଶୋକବାର୍ତ୍ତା ଦେଇଛନ୍ତି ।
ମୁଖ୍ୟମନ୍ତ୍ରୀ ଟ୍ୱିଟ ଯୋଗେ କହିଛନ୍ତି 'ପୁରୀ ଜିଲ୍ଲା ପିପିଲି ପୁଲିସ କର୍ମଚାରୀ ଗୌରୀ ବେହେରାଙ୍କ ନିଷ୍ଠା ଓ ସମର୍ପିତ କାର୍ଯ୍ୟ ସମସ୍ତଙ୍କ ପାଇଁ ପ୍ରେରଣାଦାୟୀ ।
୧୩ ବର୍ଷ ଝିଅର ଦେହାନ୍ତ ପରେ ମଧ୍ୟ ଗୌରୀ କାର୍ଯ୍ୟରୁ ବିରତ ହୋଇ ନାହାଁନ୍ତି । ଏଥିପାଇଁ ତାଙ୍କୁ ସମବେଦନା ଜଣାଉଛି ଓ ତାଙ୍କ କାମର ପ୍ରଶଂସା କରୁଛି' ।
ଏ ବାବଦରେ ୪୩ ବର୍ଷୀୟ ହୋମଗାର୍ଡ ଗୌରୀ କହନ୍ତି ମୋ ଝିଅ ଲୋପାମୁଦ୍ରା ଗତ ଏକ ବର୍ଷ ହେବ ଲିଭର କ୍ୟାନ୍ସରରେ ପୀଡ଼ିତ ଥିଲା ।
ଏପ୍ରିଲ ୨୪ ତାରିଖ ମୁଁ ରାସ୍ତାରେ ଲକ୍ ଡାଉନ୍ ଡୁ୍ୟଟିରେ ଥିବା ବେଳେ ମୋ ଝିଅ ଘରେ ଥିଲା । ସନ୍ଧ୍ୟା ୮ଟା ବେଳେ ଝିଅର ସ୍ୱାସ୍ଥ୍ୟାବସ୍ଥା ଖରାପ ହେଉଥିବା ଖବର ପାଇଲି ।
କାଳବିଳମ୍ବ ନ କରି ମୁଁ ମୋ ସାଇକେଲରେ ଘରକୁ ଆସିଲି । ପୁଲିସ ଷ୍ଟେସନରୁ ଘର ପ୍ରାୟ ୩ କିଲୋମିଟର । ତେବେ ଘରକୁ ଆସିଲା ବେଳକୁ ତା'ର ମୃତ୍ୟୁ ହୋଇ ସାରିଥିଲା ।
ଗୌରୀ କହନ୍ତି ଦୀର୍ଘ ବର୍ଷ ହେବ ସ୍ୱାମୀ ମୋତେ ଛାଡ଼ି ଦେଇଛନ୍ତି । ମୁଁ ମୋର ପରିବାର ସହ ରହୁଥିବାବେଳେ ଘରେ ମୋର ମାନସିକ ବିକାରଗ୍ରସ୍ତ ଛୋଟ ଭାଇ ଅଛି । ମୁଁ ହିଁ ଘରର ଏକମାତ୍ର ରୋଜଗାରିଆ ମଣିଷ ।
ପୁରୀ ଏସପି ଉମାଶଙ୍କର ଦାଶ ମଧ୍ୟ ଗୌରୀଙ୍କ କାମର ପ୍ରଶଂସା କରିଛନ୍ତି । ସେ କହିଛନ୍ତି ଗୌରୀଙ୍କ ଏଭଳି ଦୁଃଖରେ ଆମ ସମସ୍ତଙ୍କ ପକ୍ଷରୁ ତାଙ୍କୁ ଗଭୀର ସମବେଦନା ଜ୍ଞାପନ କରାଯାଇଛି ।
ତେବେ ସେ ନିଜର କର୍ତ୍ତବ୍ୟନିଷ୍ଠାର ଯେଉଁ ସାହସ ଦେଖାଇଛନ୍ତି ତାହା ଅନ୍ୟମାନଙ୍କ ପାଇଁ ଉଦାହରଣୀୟ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
